  Виталий Пронин Silent Woo Goore крезьгур группа выльысь выступлениоссэ азьланьтэ. Алигес группалэн солисткаез Светлана Ручкина Финляндиысь дышетскыса бертӥз но егитъёс репетициоссэс азьланьтӥзы. Коллективын воштӥськонъёс луизы ик: бас-гитаристсы Анатолий Галиханов кошкиз. Со интые табере шудэ Александр Чазов. Та пияш удмурт егитъёслы тодмо «Иван Белослудцев но 4 чебер пиос» коллективе пыриськеменыз. Silent Woo Goore-лэн выступлениез йылпумъялоз Ижысь егит группаос пӧлын радъям II крезьгур чемпионатэз. Кык ар талэсь азьло Silent Woo Goore та чемпионатын вормиз ни вал.Концерт ортчоз «Бар веселых историй» клубын туннэ 19.00 часын, пыронэз дунтэм!Туспуктэмез: vk.com Теги: SilentWooGoore Барвеселыхисторий ИванБелослудцевно4CHEBERPIOS  